ગુજરાતમાં કોંગ્રેસને જે વિધાનસભા મત વિસ્તારોમાં પીછેહઠ કરવી પડી છે, તેમાં વિધાનસભામાં વિપક્ષના નેતા અને ભૂતપૂર્વ મુખ્યમંત્રી શંકરસિંહ વાઘેલાનો મત વિસ્તાર કપડવંજ પણ છે કે જ્યાં લોકસભા ચૂંટણીમાં લોકોએ કોંગ્રેસ કરતા ભાજપને વધુ મત આપ્યા છે. જો લોકસભા સાથે જ ગુજરાત વિધાનસભાની ચૂંટણી યોજાઈ હોત, તો જે શંકરસિંહ વાઘેલા લોકસભાની પંચમહાલ બેઠક ઉપરથી હારી ગયા છે, તે વાઘેલા કપડવંજમાંથી પણ હારી ગયા હોત અને તેમને ફાઇનલી વાસણિયા ઘરભેગા થઈ જવુ પડ્યું હોત.